
             Nr.23/73/2006
AVIZ

asupra proiectului de Lege pentru aprobarea Ordonanţei de urgenţă a Guvernului nr.7/2006 privind instituirea “Programului de dezvoltare a infrastructurii din spaţiul rural”


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 306 din 18 aprilie 2006, pentru aviz la Comisia pentru administraţie publică, amenajarea teritoriului şi echilibru ecologic, cu proiectul de Lege pentru aprobarea Ordonanţei de urgenţă a Guvernului nr.7/2006 privind instituirea “Programului de dezvoltare a infrastructurii din spaţiul rural”.



Ordonanţa Guvernului nr.7/2006, publicată în Monitorul Oficial al României, Partea I, nr.78/2006, a fost emisă pentru îmbunătăţirea situaţiei sociale şi economice a locuitorilor satelor.



Ordonanţa a fost avizată favorabil de Consiliul Legislativ, cu nr.73 din 19 ianuarie 2006.



Proiectul de Lege pentru aprobarea Ordonanţei Guvernului nr.7/2006 a fost adoptat de Senat, cu amendamente admise, în şedinţa din 10 aprilie 2006.



Examinarea proiectului de lege a avut loc în şedinţa comisiei din data de 9 mai 2006.



La dezbaterile asupra proiectului de lege au participat specialişti din Ministerul Administraţiei şi Internelor sub conducerea domnului secretar de stat Mircea Toader şi din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



În urma dezbaterilor, membrii comisiei au hotărât să avizeze favorabil proiectul de lege cu amendamente admise prezentate în anexă.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.
ANEXĂ

A M E N D A M E N T E     A D M I S E

la proiectul de Lege pentru aprobarea Ordonanţei de urgenţă a Guvernului nr.7/2006 privind instituirea “Programului de dezvoltare a infrastructurii din spaţiul rural”

	Nr.

crt.
	Text O.G. nr.7/2006
	Text adoptat de Senat
	Amendamente admise
	Motivaţie

	0
	1
	2
	3
	4

	1
	______
	LEGE

pentru aprobarea Ordonanţei de urgenţă a Guvernului nr.7/2006 privind instituirea “Programului de dezvoltare a infrastructurii din spaţiul rural”


	Nemodificat
	

	2
	______
	ARTICOL UNIC. – Se aprobă Ordonanţa Guvernului nr.7 din 19 ianuarie 2006 privind instituirea “Programului de dezvoltare a infrastructurii din spaţiul rural”, adoptată în temeiul art.1 pct.III.7 din Legea nr.404/2005 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.78 din 27 ianuarie 2006, cu următoarele modificări şi completări:


	Nemodificat
	

	3
	ORDONANŢĂ

privind instituirea “Programului de dezvoltare a infrastructurii din spaţiul rural”


	Nemodificat
	Nemodificat
	


	0
	1
	2
	3
	4

	4 
	Art.1. – Prin prezenta ordonanţă se instituie “Programul de dezvoltare a infrastructurii din spaţiul rural”, denumit în continuare Programul.


	Nemodificat
	Nemodificat
	

	5 
	Art.2. – Scopul Programului este îmbunătăţirea situaţiei sociale şi economice a locuitorilor din zonele rurale vizate.


	Nemodificat
	Nemodificat
	


	6 
	Art.3. – Obiectivele generale sunt dezvoltarea şi modernizarea spaţiului rural românesc, format din satele componente ale comunelor şi satele aparţinând oraşelor şi municipiilor şi zonele periurbane, prin legarea zonelor unde se aplică Programul la reţeaua de drumuri publice comunale, judeţene şi naţionale prin poduri, podeţe şi punţi pietonale, precum şi prin dezvoltarea unor sisteme de alimentare cu apă potabilă, de canalizare şi epurare.


	1. Articolul 3 va avea următorul cuprins:
„Art.3. – Obiectivele generale sunt dezvoltarea şi modernizarea spaţiului rural românesc, format din satele componente ale comunelor şi satelor                                                                                                                                                                                                                                                                                                                                                                                                                                                                                                                                                                                                                                                               aparţinând oraşelor şi municipiilor şi zonele periurbane, prin legarea zonelor unde se aplică Programul la reţeaua de drumuri publice comunale, judeţene şi naţionale prin poduri, podeţe şi punţi pietonale, platforme de gunoi, în conformitate cu planurile regionale de gestionare a deşeurilor, precum şi prin dezvoltarea unor sisteme de alimentare cu apă potabilă, de canalizare şi epurare.”

	Nemodificat
	

	7 
	Art.4. – Obiectivele specifice sunt: creşterea pieţei agricole şi a investiţiilor locale, îmbunătăţirea stării de sănătate prin creşterea frecvenţei controalelor şi intervenţiilor medicale, creşterea frecvenţei şcolare şi scăderea abandonului şcolar.


	2. Articolul 4 va avea următorul cuprins:
„Art.4. – Obiectivele specifice sunt: creşterea pieţei agricole şi a investiţiilor locale, îmbunătăţirea stării de sănătate prin creşterea frecvenţei controalelor şi intervenţiilor medicale, creşterea frecvenţei şcolare şi eliminarea abandonului şcolar.”

	1. Articolul 4 se modifică şi va avea următorul cuprins:
„Art.4. – Obiectivele specifice sunt: creşterea pieţei agricole, a investiţiilor locale şi a serviciilor acordate populaţiei.”

	Eliminarea unor texte declarative fără valoare juridică.

	8 
	Art.5. – (1) Beneficiarii direcţi ai programului sunt autorităţile administraţiei publice locale din spaţiul rural care utilizează obiectivele de investiţii realizate: podeţe, punţi pietonale, platforme de gunoi, în conformitate cu planurile regionale de gestionare a deşeurilor, sisteme de alimentare cu apă potabilă, canalizare şi epurare.

(2) Beneficiarii indirecţi ai programului sunt locuitorii întregii comunităţi rurale al cărei consiliu local a înaintat cererea de finanţare.


	3. Articolul 5 va avea următorul cuprins:
„Art.5. – Beneficiarii direcţi ai programului sunt autorităţile administraţiei publice locale din spaţiul rural unde se realizează şi utilizează investiţiile: podeţe, punţi pietonale, platforme de gunoi, în conformitate cu planurile regionale de gestionare a deşeurilor, sisteme de alimentare cu apă potabilă, canalizare şi epurare.”

	2. Articolul 5 se completează şi va avea următorul cuprins:
„Art.5. – Beneficiarii direcţi ai programului sunt autorităţile administraţiei publice locale din spaţiul rural unde se realizează şi utilizează investiţiile: poduri, podeţe, punţi pietonale, platforme de gunoi, în conformitate cu planurile regionale de gestionare a deşeurilor, sisteme de alimentare cu apă potabilă, canalizare şi epurare.”

	Completare necesară.

	9 
	Art.6. – Programul se aplică începând cu anul 2006 şi se va desfăşura pe o durată de 3 ani, cu posibilitatea prelungirii acesteia.


	Nemodificat
	Nemodificat
	

	10 
	Art.7. – (1) Se constituie Comisia privind Determinarea Oportunităţii Proiectelor, denumită în continuare Comisia, formată din:

a) un reprezentant desemnat de ministrul de stat pentru coordonare activităţilor din domeniul economic;

b) un reprezentant al Ministerului Finanţelor Publice;

c) un reprezentant al Ministerului Administraţiei şi Internelor;

d) un reprezentant al Ministerului Mediului şi Gospodăririi Apelor;

e) un reprezentant al Ministerului Transporturilor, Construcţiilor şi Turismului;

f) un reprezentant al Ministerului Agriculturii, Pădurilor şi Dezvoltării Rurale;
g) doi reprezentanţi ai Cancelariei Primului-Ministru;
h) un reprezentant al Asociaţiei Comunelor din România.

(2) Reprezentanţii instituţiilor publice prevăzute la alin.(1), lit.b)-g) vor fi desemnaţi la nivel de secretar de stat.
(3) Preşedinţia Comisiei va fi asigurată de unul din reprezentanţii Cancelariei Primului-Ministru, desemnat de Primul-Ministru.
(4) Comisia va elabora “Ghidul de eligibilitate” care va servi la determinarea eligibilităţii proiectelor propuse de consiliile locale pentru a obţine finanţare în cadrul Programului.

(5) Comisia va primi cererile de finanţare adresate de consiliile locale şi va selecta proiectele pe baza criteriilor stabilite prin Ghidul de eligibilitate.

(6) Lucrările Comisiei vor fi asigurate de un secretariat, format din specialişti din Ministerul Transporturilor, Construcţiilor şi Turismului, care va asigura şi monitorizarea derulării Programului.


	Nemodificat
	Nemodificat
Nemodificat
Nemodificat
Nemodificat
Nemodificat
Nemodificat
Nemodificat
3. La alineatul (1) al articolului 7, litera g) se modifică şi va avea următorul cuprins:

g) un reprezentant al Cancelariei Primului-Ministru;

Nemodificat
Nemodificat
4. La articolul 7, alineatul (3) va avea următorul cuprins:

(3) Preşedinţia Comisiei va fi asigurată de reprezentantul Cancelariei Primului-Ministru.

Nemodificat

Nemodificat

Nemodificat
	Conform modificării lit.g) de la alin.(1).

	11 
	Art.8. – (1) Pentru finanţarea proiectelor care fac obiectul prezentei ordonanţe se acordă bugetelor locale sume defalcate din taxa pe valoarea adăugată.

(2) Repartizarea sumelor, prevăzute la alin.(1), pe judeţe şi proiecte eligibile, se aprobă prin hotărâre a Guvernului la propunerea Cancelariei Primului-Ministru.

(3) Cuantumul total al fondurilor alocate proiectelor eligibile pentru perioada 2006-2008 aferentă desfăşurării Programului nu va depăşi suma de 1.000.000.000 lei.

(4) Valoarea minimă a unui proiect va fi de 40.000 lei, iar valoarea maximă de 4.000.000 lei.
(5) Pe lângă sumele prevăzute la alin.(1), bugetele locale pot contribui la finanţarea lucrărilor aferente Programului.


	Nemodificat
	Nemodificat
Nemodificat

Nemodificat

Nemodificat

5. La articolul 8, alineatul (5) va avea următorul cuprins:

(5) Pe lângă sumele prevăzute la alin.(1), bugetele locale pot cofinanţa lucrările aferente Programului.


	

	12 
	Art.9. – Lucrările de investiţii aprobate de către Comisia privind Determinarea Oportunităţii Proiectelor, conform cererilor de finanţare, se vor contracta cu respectarea prevederilor Ordonanţei de urgenţă a Guvernului nr.60/2001 privind achiziţiile publice, aprobată cu modificări şi completări prin Legea nr.212/2002, cu modificările şi completările ulterioare.


	Nemodificat
	Nemodificat


	

	13 
	Art.10. – În termen de 30 de zile de la intrarea în vigoare a prezentei ordonanţe, Comisia pentru Determinarea Oportunităţii Proiectelor va elabora normele metodologice de aplicare a acesteia şi regulamentul de organizare şi funcţionare al Comisiei ce vor fi supuse spre aprobare Guvernului.


	Nemodificat
	Nemodificat


	


                                         PREŞEDINTE,                                                                        SECRETAR,
                                      Dan Ioan Popescu                                                                  Constantin Petrea
Expert, Daniel Bădina

